Diari Oficial de la Generalitat Valenciana


Sumari del DOGV 9039, del 11-03-2021 (2021/1758)

Notificació de la sentència dictada en el procediment ordinari número 893/2013.
-------------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1758


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el procediment ordinari número 893/2013. [2021/1758]  
Procediment ordinari [ord] - 000893/2017  
Demandant: Viviendas Cepeda, SL Unipersonal.  
Procuradora: Eva Domingo Martínez.  
Parts demandades: Juan José Escudero Oleaque, Josefa Castellón Escudero, Cristina Alejandra Ribes Gerdes, Diana Francisca Ribes Gerdes, Venancio Rodrigo Domingo, Dolores Rodrigo Domingo, María Mocholí Rodrigo, Cesáreo Blanes Amezcua, Margarita Soria Perlado, Leontina Esteve Perales, Manuel Tortosa Ortola, José Redolat Rodrigo, Francisco Javier Sepulveda Sanchis, José Ramón Sepulveda Sanchis, Julia Sepulveda Sanchis, Pilar Sepulveda Sanchis, Juan Sepulveda Sanchis, Vicente Bernat Redolat, José Pascual Bernat Redolat, Francisco Vicente Bernat Redolat, Antonio Bernat Redolat i Candela Construcciones y Contratas, SL.  
Procurador i procuradores: Antonio Blasco Alabadi, M. Pilar Iranzo Pontes i Amparo Lacomba Benito.  
Miguel Ángel García Herrera, lletrat de l'Administració de justícia del Jutjat de Primera Instància número 7 de València, faig saber que en aquest jutjat, a càrrec meu, se segueix el procediment indicat adés, a instàncies d'Eva Domingo Martínez, en nom i representació de Viviendas Cepeda, SL Unipersonal, contra Juan José Escudero Oleaque, Josefa Castellón Escudero, Cristina Alejandra Ribes Gerdes, Diana Francisca Ribes Gerdes, Venancio Rodrigo Domingo, Dolores Rodrigo Domingo, María Mocholí Rodrigo, Cesáreo Blanes Amezcua, Margarita Soria Perlado, Leontina Esteve Perales, Manuel Tortosa Ortolá, José Redolat Rodrigo, Francisco Javier Sepulveda Sanchis, José Ramón Sepulveda Sanchis, Julia Sepulveda Sanchis, Pilar Sepulveda Sanchis, Juan Sepulveda Sanchis, Vicente Bernat Redolat, José Pascual Bernat Redolat, Francisco Vicente Bernat Redolat, Antonio Bernat Redolat i Candela Construcciones y Contratas, SL, en el qual, mitjançant la resolució de hui, ordene, com ara ho efectue, notificar la sentència dictada en les actuacions indicades als demandats en parador ignorat i a qualsevol tercer interessat en aquesta resolució.  
La part dispositiva de la sentència indicada, així com de les interlocutòries d'aclariment d'aquesta, és, literalment, com segueix:  
Dispositiva  
Estime la demanda interposada per la procuradora Eva Domingo Martínez, en nom i representació de Viviendas Cepeda, SL, Unipersonal, i condemne Juan José Escudero Oleaque, Josefa Castellón Escudero; Francisco Javier Sepúlveda Sanchis José Ramón Sepúlveda Sanchis, Julia Sepúlveda Sanchis, Pilar Sepúlveda Sanchis, Juan Sepúlveda Sanchis; Venancio Rodrigo Domingo, Dolores Rodrigo Domingo, María Mocholí Rodrigo, José Pascual Bernat Redolat, Francisco Vicente Bernat Redolat; Vicente Bernat Redolat i Antonio Bernat Redolat; Cesáreo Blanes Amezcúa i Margarita Soria Perlado; estime per assentiment de Cristina Alejandra Ribes Gerdes i Diana Francisca Ribes Gerdes (per aquesta última, la seua curadora Noemi Ribes Gerdes); José Redolat Rodrigo i Candela Construcciones y Contratas, SL a sotmetre's a la divisió del proindivís que constitueix, entre les parts, l'immoble siti al carrer Sant Ramón, número 30, de València, inscrit en el Registre de la Propietat número 10 de València, finca 389, descripció que resulta de la reinscripció 1a, al foli 72, del tom 63, llibre 3, de Serrans, estesa en data 22 d'agost de 1941, i de les inscripcions 34a i 35a, al foli 78, del tom 2.888, llibre 92, de la secció Serrans, la qual cosa es verificarà en execució d'aquesta resolució, mitjançant la seua venda en subhasta pública amb admissió de licitadors estranys. Expediu els manaments oportuns al registrador de la propietat.  
  
Es declara la participació en la propietat en l'immoble esmentat, finca 389 de Serrans, amb els següents metres i percentatge de participació:  
A. El pis habitació entresol de la dreta, que es correspondria amb la porta 1, propietat de Juan José Escudero Oleaque i Josefa Castellón Escudero, 57,50 metres i 8,69 %.  
B. El pis primer dreta pujant, és a dir, la tercera porta, propietat de Cristina Alejandra Ribes Gerdes i Diana Francisca Ribes Gerdes, 57,50 metres i 8,69 %.  
C. El que resta després d'una segregació de la planta baixa amb el seu corral, propietat de Viviendas Cepeda, SL, 101 metres i 15,26 %.  
El pis entresol de l'esquerra, que es correspondria amb la porta 2, propietat de Viviendas Cepeda, SL, 57,50 metres i 8,69 %.  
E. El pis tercer de l'esquerra, pujant, és a dir, l'última porta, propietat de Francisco Javier Sepúlveda Sanchis, José Ramón Sepúlveda Sanchis, Julia Sepúlveda Sanchis, Pilar Sepúlveda Sanchis i Juan Sepúlveda Sanchis, successors de Julia Sepúlveda Llorens, 57,50 metres i 8,69 %.  
F. El pis primer de l'esquerra pujant, és a dir, la quarta porta, propietat de Venancio Rodrigo Domingo, Dolores Rodrigo Domingo, María Mocholí  
Rodrigo, José Redolat Rodrigo, José Pascual Bernat Redolat, Francisco Vicente Bernat Redolat, Vicente Bernat Redolat i Antonio Bernat Redolat, 57,50 metres i 8,69 %.  
G. El pis segon de l'esquerra pujant, és a dir, la sisena porta, propietat de Cesáreo Blanes Amezcúa i Margarita Soria Perlado, 57,50 metres i 8,69 %.  
H. L'habitació de la dreta del tercer pis, que es correspondria amb la porta 7, propietat de Candela Construcciones y Contratas, SL, 57,50 metres i 8,69 %.  
I. La segona habitació de la dreta de les dues que comprén el segon pis, porta cinquena, propietat de Viviendas Cepeda, SL, 57,50 metres i 8,69 %.  
J. De la planta baixa amb el seu corral, una part que queda emplaçada en la part dreta en entrar a aquesta, la qual té porta directa d'accés al carrer, propietat de Viviendas Cepeda, SL, 101 metres i 15,26 %.  
  
Finalment, respecte de les costes causades, pertoca la condemna al pagament d'aquestes als declarats en situació processal de rebel·lia: Juan José Escudero Oleaque, Josefa Castellón Escudero; Francisco Javier Sepúlveda Sanchis, José Ramón Sepúlveda Sanchis, Julia Sepúlveda Sanchis, Pilar Sepúlveda Sanchis, Juan Sepúlveda Sanchis; Venancio Rodrigo Domingo, Dolores Rodrigo Domingo, María Mocholí Rodrigo; José Pascual Bernat Redolat, Francisco Vicente Bernat Redolat, Vicente Bernat Redolat i Antonio Bernat Redolat; Cesáreo Blanes Amezcúa i Margarita Soria Perlado.  
No pertoca fer cap pronunciament exprés de condemna respecte de la part actora i les que han assentit, Cristina Alejandra Ribes Gerdes i Diana Francisca Ribes Gerdes; José Redolat Rodrigo i Candela Construcciones y Contratas, SL. Cada una suportarà les seues costes; i les comunes, a mitges.  
La part dispositiva de la interlocutòria de 30/6/20 estableix el següent:  
«Que, en totes les ocasions en què en la sentència es diu que Noemi Ribes Gerdés és la curadora de Francisca Ribes Gerdes, ha d'entendre's que Noemi Ines Ribes Gerdes actua com a curadora de la seua mare, Cristina Alejandra Ribes Gerdes, i que Francisca Ribes Gerdes actua en el seu propi nom i dret.»  
  
La part dispositiva de la interlocutòria de 22/07/20 diu el següent:  
«Ordene, a instàncies de la procuradora Eva Domingo Martínez, en nom i representació de Viviendas Cepeda, SL, que pertocar el complement i l'aclariment de la Sentència número 26/20, de 13 de març de 2020, en la part dispositiva de la qual consta la condemna a sotmetre's a la divisió del proindivís que constitueix, entre les parts, l'immoble siti al carrer Sant Ramón, número 30, de València, per raó de l'enderrocament d'aquest; i el pronunciament, sobre els manaments que s'han de lliurar, en els quals, específicament, conste el de cancel·lació dels assentaments contradictoris al Registre de la Propietat.  
Ordene la rectificació dels percentatges en els termes següents: on diu «8,69 %», ha de dir «8,6858 %»; i, on diu «15,26 %», ha de dir «15,2568 %».»  
  
I, perquè valga de notificació de la sentència, expedisc aquest edicte.  
  
València, 15 de febrer de 2021.- El lletrat de l'Administració de justícia: Miguel Ángel García Herrera.